جینیلیا ڈی سوزا

**جینیلیا ڈی سوزا**  جو اب **جینیلیا دیش مُکھ** کے نام سے بھی جانی جاتی ہیں، ایک بھارتی فلمی اداکارہ ہیں۔ انھوں نے کئی تیلگو، ہندی، تمل، کنڑ اور ملیالم فلموں میں اداکاری کی ہے۔ پارکر قلم کے اشتہار میں امیتابھ بچن کے ساتھ اداکاری کی وجہ سے ملی شہرت کے بعد انھوں نے اپنے فلمی کیریئر کا آغاز * [[تجھے میری قسم (2003 فلم)|تجھے میری قسم]] * (2003ء) سے کیا۔ اس کے بعد انھیں اپنی فلم * بوائز * کے ذریعہ مقبولیت حاصل ہوئی اور انھوں نے تیلگو سنیما میں اپنے قدم بڑھائے۔

جینیلیا ڈی سوزانے اپنا پہلا فلم فیئر ایوارڈ (تیلگو) 2006ء میں بنی رومانس فلم * بومارلو * میں اپنے اداکاری سے حاصل کیا اور ان کی اس کردار کو ناقدین نے بھی کافی سراہا۔ 2008ء میں انھوں نے *سنتوش سبرمنيم * جو * بومرلو * کی تمل ری میک تھی اور بالی ووڈ فلم * [[جانے تو یا جانے نہ]] * میں کردار ادا کیا۔ جینیلیا نے خود کو بھارتی فلم انڈسٹری کی ایک معروف اداکارہ کے طور پر قائم کیا۔ اداکاری کے ساتھ ہی انھوں نے ٹیلی ویژن شو * بگ سوئچ * کی بھی میزبانی کی ہے اور ساتھ ہی ساتھ وہ فینٹا، ورجن موبائل انڈیا، فاسٹ ٹریك، ایل جی موبائل، گارنئیر لائٹ، مارگو اور پرك انڈیا کی برانڈ امبیسڈر بھی ہیں۔

## ابتدائی زندگی اور تعلیمی پس منظر
تصغیر|دائیں| 2010 میں جینیلیا ڈی سوزا اپنے خاندان کے ساتھ. بائیں سے دائیں ان کے والد نیل ڈی سوزا، ماں جينٹ ڈی سوزا ، خود اور آخر میں بھائی نائجل ڈی سوزا.
5اگست 1987ء کوممبئی میں منگلوريائی کیتھولک خاندان میں پیدا ہونے والی جینیلیا ڈی سوزا کی پرورش ایک رومن کیتھولک کے طور پر باندرا میں ہوئی۔ ان کی ماں جینٹ ڈی سوزا یک انٹرنیشنل فارما کمپنی کی سابق منیجنگ ڈائریکٹر ہیں۔ جنھوں نے 2004 ء میں اپنا کام جینیلیا کے کیریئر میں مدد فراہم کرنے کے لیے چھوڑ دیا۔ ان کے والد نیل ڈی سوزا ٹاٹا کنسلٹینسی سروسز میں ایک اعلی افسر ہیں۔ جینیلیا ڈی سوزا کا نائجل ڈی سوزا نامی کا ایک چھوٹا بھائی ہے جو ممبئی اسٹاک مارکیٹ میں کام کرتا ہے۔ جینیلیا ڈی سوزا کے مطابق ان کا نام جینیلیا " کا مطلب ہے "مشکل سے پائی جانے والی" اور یہ انكے والدین جینٹ اور نیل کے ناموں کا اخلاط ہے۔ انھیں اکثر ان گھریلو نام * جين * سے پکارا جاتا ہے۔ جینیلیا ڈی سوزا نے اپنی تعلیم اپوسٹولک کارمیل ہائی اسکول، باندرا سے کی اور بعد میں مینجمنٹ تعلیم میں ڈگری کے لیے سینٹ اینڈروز کالج میں داخلہ لیا۔ انھوں نے اپنی ڈگری فلم *[[تجھے میری قسم (2003 فلم)|تجھے میری قسم]] * میں کام کرتے وقت حاصل کی اور اس کے بعد ان کا خیال کسی ملٹی نیشنل کمپنی میں کام کرنے کا تھا۔ انھیں کالج میں کھیل اور پڑھائی میں دلچسپی تھی  اور وہ ایک ریاستی سطح پر کھلاڑی اور قومی سطح کی فٹ بال کھلاڑی رہی ہیں۔ جینیلیا ڈی سوزا نے اپنے ماڈلنگ کیریئر کی شروعات 15 سال کی عمر سے کی جہاں انھیں ایک شادی میں دیکھا گیا تھا، ان کا انتخابات پارکر قلم کے اشتہار میں امیتابھ بچن کے ساتھ کیا گیا جو ان کی امتحان سے دو دن پہلے ہی تھی۔ آغاز میں امتحان کی وجہ انھوں نے انکار کر دیا لیکن ڈائریکٹر نے انھیں اس کے لیے منا لیا، اس اشتہار کی وجہ سے انھیں بڑی شہرت حاصل ہوئی۔ انھوں نے بعد میں فیئر اینڈ لولی، 2003 ء کرکٹ ورلڈ کپ کے اشتہار میں کرشنا سری کانت کے ساتھ اداکاری کی۔

جینلیا ڈی سوزا نے کیرئیر کا آغاز ماڈلنگ سے کیا۔ اور امیتابھ بچن کے ساتھ پارکر پن کی کمرشل نے اداکارہ کو شہرت کی بلندیوں پر پہنچادیا۔ اس کے بعد اداکاری کا سفر شروع کیا۔ جینلیا ڈی سوزا کی پہلی فلم ’’تجھے میری قسم‘‘ 2003ء میں ریلیز ہوئی جس میں انھوں نے رتیش دیش مکھ کے ساتھ کام کیا۔ 2004ء کے دوران سینماگھروں کی زینت بنائی جانے والی فلم ’’مستی ‘‘میں بھی اداکارہ  جیلینیا ڈی سوزا نے رتیش دیش مکھ کے ساتھ ہی کردار نبھایا۔ تاہم اسی سال ریلیز ہونے والی فلم ’’بوائز ‘‘نے اداکارہ  جینلیا ڈی سوزا کو شناخت دی۔2003ء سے 2005ء کے دوران ساؤتھ فلم انڈسٹری میں بھی کام کرکے شہرت پائی۔ 2006ء کے دوران تلگو فلم ’بومریلو‘میں بہترین پرفارمنس پر فلم فیئر ایوارڈز بھی جیت لیا۔ اس فلم نے باکس آفس پر دھوم مچائی اور بہت اچھا  بزنس کیا۔ بالی وڈ میں جیلینیا کی واپسی فلم * [[جانے تو یا جانے نہ]] * سے ہوئی جو 2008ء میں ریلیز ہوئی تھی، اس فلم کو شائقین نے بے حد پسند کیا تھا۔

* [[جانے تو یا جانے نہ]] * کی کامیابی کا جو فائدہ عمران خان کو ملا، وہ شاید جنیلیا ڈسوزا کو نہیں ملا۔ حالانکہ دونوں ہی اس فلم میں لائم لائٹ میں آئے، دونوں کو ہی بڑی بڑی فلمیں ملیں، مگر لائف پارٹنر اور ڈانس پہ چانس کی ناکامی سے ایک بار پھر جنیلیا کی جدوجہد کا دور شروع ہو گیا ہے۔ ہاتھ میں زیادہ فلمیں نہ دیکھ انھوں نے اشتہارات میں قسمت آزمانا شروع کر دیا ہے۔

جینلیا ڈی سوزا نے3 فروری 2012 ء کو اداکار رتیش دیش مکھ کے ساتھ ہندو مراسم کے تحت مراٹھی رسم ورواج کے مطابق شادی رچالی۔ جس سے ان کا ایک بیٹا بھی ہے۔ اداکارہ جینلیا ڈی سوزا نے شادی کے بعد بھی فلمی سفر جاری رکھنے کا فیصلہ کیا، اداکارہ جیلینیا ڈی سوزا کی کئی فلمیں زیر تکمیل ہیں۔ فل بالی وڈ میں شادی شدہ کامیاب ہیروئن میں جیلینیا ڈی سوزا کا شمار ہوتا ہے۔ اداکارہ جینلیا ڈی سوزا کو کئی فلموں میں عمدہ پرفارمنس پر ایوارڈز سے نوازا گیا اور متعدد ایوارڈز کے لیے نامزدگی ہوئی ہے۔ جینیلیا ڈی سوزا نے چار زبانوں میں فلمیں بنا کر ورلڈ لمکا ریکارڈ بھی حاصل ہے۔  جینیلیا نے ہندی، تامل، تیلگو اور کناڈا زبانوں میں یکے بعد دیگرے فلمیں بنائیں۔ جس کے بعد انھیں لمکا ورلڈ ریکارڈ میں جگہ مل گئی۔ اب تک جینیلیا ڈی سوزا بھارت کی چھ زبانوں میں بننے والی فلموں میں کام کرچکی ہیں، جن میں ہندی، تمل، تیلگو، کنٹرا، ملیالم اور مراٹھی شامل ہیں۔

## ذاتی زندگی
جینیلیا انتہائی مذہبی ہیں اور ان کا کہنا ہے کہ وہ باقاعدگی سے باندرہ کے ایک چرچ میں شرکت کرتی ہیں۔ جینیلیا نے بعد میں ریتیش دیشمکھ کے ساتھ تعلقات کی افواہوں کی تردید کی اور جواب دیا کہ ان کے ساتھ دوستانہ تعلقات تھے۔ دونوں نے 3 فروری 2012 ء کو شادی کی۔ یہ شادی ہندو اور مراٹھی روایات کے مطابق ہوئی۔ اگلے دن دونوں نے چرچ میں عیسائی روایات کے مطابق شادی کی۔ اسں شادی سے ایک بیٹا ہوا، جس کا نام ریان تھا، یہ 25 نومبر 2014 ء کو پیدا ہوا۔ ان کا دوسرا بیٹا، راہیل 1 جون 2016ء کو پیدا ہوا۔

## فلموگرافی

## بیرونی روابط
* 
* 
* 

## مزید دیکھیے
* بھارتی فلمی اداکارا ؤں کی فہرست

## حوالہ جات

زمرہ:اکیسویں صدی کی بھارتی اداکارائیں
زمرہ:اکیسویں صدی کی بھارتی خواتین
زمرہ:اکیسویں صدی کی بھارتی شخصیات
زمرہ:بھارتی  ٹیلی ویژن پیش کنندگان
زمرہ:بھارتی اداکار
زمرہ:بھارتی خاتون ٹیلی ویژن پیش کنندگان
زمرہ:بھارتی خواتین سپرنٹر
زمرہ:بھارتی خواتین ماڈل
زمرہ:بھارتی خواتین مارشل آرٹسٹ
زمرہ:بھارتی شخصیات
زمرہ:بھارتی فلمی اداکارائیں
زمرہ:بقید حیات شخصیات
زمرہ:تمل سنیما کی اداکارائیں
زمرہ:تیلگو اداکارائیں
زمرہ:تیلگو سنیما کی اداکارائیں
زمرہ:خواتین
زمرہ:فلم فیئر فاتحین
زمرہ:فلمی اداکار
زمرہ:کامنز زمرہ جس کا ربط ویکی ڈیٹا پر ہے
زمرہ:کنڑا سنیما کی اداکارائیں
زمرہ:کونکنی شخصیات
زمرہ:مراٹھی شخصیات
زمرہ:ملیالم فلمی اداکارائیں
زمرہ:ممبئی کی اداکارائیں
زمرہ:ممبئی کی خواتین ماڈل
زمرہ:ممبئی کی شخصیات
زمرہ:ممبئی کے کھلاڑی
زمرہ:مہاراشٹر کی خواتین کھلاڑی
زمرہ:ویکی ڈیٹا سے مختلف مختصر وضاحت
زمرہ:ہندوستانی رومی کاتھولک شخصیات
زمرہ:ہندی سنیما کی اداکارائیں
زمرہ:1987ء کی پیدائشیں
زمرہ:5 اگست کی پیدائشیں

زمرہ:بھارتی ٹیلی ویژن پیش کنندگان
زمرہ:مراٹھی اداکارائیں